আজ থেকে কয়েক শ বছর আগে আমরা এখন যে বই পড়ছি, তা মানুষের কল্পনাতেও ছিল না। তখন বই বলতে ছিল কেবল কাগজ বা কাপড়ের উপর মানুষের হাতে লেখা বই। ছাপা বইয়ের আধুনিক ধারণাটির প্রবর্তক যে মানুষটি, তার নাম জোহান্স গুটেনবার্গ। জার্মান এই উদ্ভাবকের পুরো নাম জোহান্স  হেন্সফ্লিশ জুর লাদেন জুম গুটেনবার্গ। আনুমানিক ১৩৯৮ সালে জন্ম নেয়া গুটেনবার্গ পৃথিবীকে প্রথম পরিচয় করিয়ে দেন প্রিন্টিং প্রেসের ধারণার সাথে ১৪৩৯ সালে। ছাপার জন্য অক্ষর তৈরি, তেল নির্ভর ছাপার কালি এবং কাঠের প্রেস সিস্টেমেরও তিনিই প্রবর্তক। তার ছাপাখানা থেকেই প্রথম সকলের পড়ার জন্য বিপুল পরিমাণ বই ছাপার কাজ শুরু হয়। ১৪৫০ থেকে ১৪৫৫ সালের মধ্যে তার ছাপাখানা বেশ কিছু বই ছাপা হয়। তার মধ্যে সবচেয়ে উল্লেখযোগ্য ছিল ৪২ লাইনের গুটেনবার্গ বাইবেল। রেনেসাঁতে তার এই বই ছাপার প্রযুক্তি গুরুত্বপূর্ণ ভূমিকা রেখেছিল। জ্ঞান-বিজ্ঞানের  প্রসারে তার এই প্রযুক্তি এনে দেয় নতুন গতিবেগ। ১৪৬৮ সালে আনুমানিক ৭০ বছর বয়সে মৃত্যুবরণ করেন জোহান্সবার্গ।